קורס מפקדי פלוגות ומפקדי גדודים

ממוזער|סיכת קורס מג"דים: חרב ועלה זית, וברקע טנק גישור
המרכז להכשרת פיקוד קרבי (בראשי תיבות: מלפ"ק) הוא מרכז הכשרות צבאי בזרוע היבשה המאגד בתוכו מספר קורסים להכשרת חניכים לתפקידי המ"פ והמג"ד ביבשה. כמו כן מועבר בו קורס מפקדי חטיבות, וקורס מפקדי אוגדות.

המלפ"ק כפוף לזרוע היבשה ובסיס הקבע שלו נמצא במחנה עמנואל (בסיס ג'וליס).

מפקד המלפ"ק הוא קצין בדרגת תא"ל. מפקד המלפ"ק הנוכחי הוא תא"ל אמיר פרחי. 

 קורס מפקדי פלוגות ומפקדי גדודים 
הקורס המרכזי הוא קורס מפקדי פלוגות ומפקדי גדודים, בראשי תיבות: קמ"פ-קמ"ג. ייעודו של הקורס הוא הכשרת מפקד הפלוגה או הגדוד לפיקוד על צק"פ (צוות-קרב פלוגתי) או צק"ג (צוות-קרב גדודי), בלחימה, באמצעות פיתוח יכולותיו הפיקודיות.

מרבית המדריכים בקורסים השונים (מפקדי הצוותים) הם קצינים בדרגת אלוף-משנה, הממלאים תפקיד מפקד חטיבה (מח"ט) במקביל לתפקידם כמפקדי צוותים (מנמ"ש).

במלפ"ק מתקיימות ההכשרות של קורס מ"פים, קורס מ"פים בן ארי, קורס מג"דים (סדיר), האקדמיה למג"דים במילואים וכן קורסי הכשרה בינלאומיים.
עם קליטתם מתפזרים החניכים בין הצוותים בשאיפה ליצור צוותים רב-חיליים. הלימודים בשתי המגמות של הקורס (קמ"פ וקמ"ג) מתבצעים במקביל אולם לא במשותף: שתי המגמות מורכבות מצוותים נפרדים, הלומדים תכנים שונים בהתאם לתפקיד שאותו הם מיועדים למלא - מג"דים ומ"פים בנפרד. בקורס נערכת הפרדה בין אנשי המילואים ובין הקצינים הסדירים, פרט לקורס מ"פים, בו הצוותים מעורבים.

במהלך הקורס עוברים החניכים השתלמויות בתחומי החילות השונים, לימודי טקטיקה ואמנות המלחמה, ומקבלים הרצאות מפי קצינים בכירים בנושאים שונים. הצורך להתמקד ואילוצי הזמן גורמים לכך שעיקר הקורס מתמקד בהכנה למלחמה ומיעוטו בשגרה, הכשרה ואימונים. המגמות משלימות זו את זו במהלך התרגילים (התרגילים הפלוגתיים של צוותי קורס מ"פים משתלבים בתרגילים הגדודיים של צוותי קורס מג"דים). בנוסף להשתלמויות התאורטיות, הקורס כולל כחלק מההכשרה חודש של אימונים בשטח בצאלים וברמת הגולן.

קורס מ"פים
הקורס המרכזי במלפ"ק, מתקיים 3 פעמים בשנה ונמשך כשלושה וחצי חודשים. לקורס מתקבלים חניכים המיועדים לתפקידי מ"פ בסדיר ובמילואים מיחידות היבשה השונות, מיחידות מתמרנות וכן יחידות סיוע קרבי ומנהלתי (שריון, חי"ר, הנדסה, תותחנים, איסוף קרבי, לוגיסטיקה, הגנת גבולות). הקורס מסמיך את החניכים לתפקיד המ"פ והשלמתו היא תנאי לכניסה לתפקיד. ייעוד הקורס הוא להכשיר את החניך לפיקוד על צק"פ (צוות קרב פלוגתי) בלחימה ולכך מוכוונים תוכני הקורס.

הקורס מחולק לפרק עיוני הכולל לימודי תורת לחימה (תו"ל) ומנהיגות, ולפרק מעשי (סדרת השטח) בו מתרגלים החניכים ומתנסים בפיקוד על צק"פ במתארים שונים.

בסיום הקורס מוענקת לחניכים סיכת מפקד פלוגה המורכבת מחרב המסמלת לחימה ומלהבה המסמלת למידה.

המדריכים בקורס (מפקדי הצוותים) הם קצינים בדרגת אל"ם או סא"ל, הממלאים תפקיד מפקד חטיבת מילואים (מח"ט) או בוגרי תפקיד מפקד גדוד (מג"ד).

קורס מג"דים
קורס המתקיים פעם בשנה ונמשך כחמישה שבועות. מיועד לקצינים בסדיר המיועדים להיכנס לתפקידי מג"ד בזרוע היבשה ומהווה שלב המשך להכשרה בבית הספר למלחמה (פו"ם). בסיום הקורס מוענקת לחניכים סיכת מפקד גדוד המורכבת מחרב המסמלת לחימה, מלהבה המסמלת למידה וכוכב המסמל מגן דוד.

 קורסים במילואים 

קורס מ"פים בן ארי
קורס המקביל בתכניו באופן מוחלט לקורס המ"פים. מיועד לחניכי מילואים בלבד וההבדל העיקרי בינו לבין קורס המ"פים הרגיל הוא משך הקורס. הקורס מתקיים פעמיים בשנה ונמשך כחצי שנה (ברוטו) כאשר בכל שבוע הוא מתקיים רק 2–3 ימים. מתכונת זו נועדה לאפשר לחניכי מילואים לבצע את הקורס במקביל לחייהם הפרטיים.

בסיום הקורס מוענקת לחניכים סיכת מפקד פלוגה המורכבת מחרב המסמלת לחימה ומלהבה המסמלת למידה.

האקדמיה למג"דים במילואים
"האקדמיה למג"דים במילואים" מיועדת למפקדי מילואים המיועדים לקבל פיקוד על גדוד מילואים בזרוע היבשה. מוסד האקדמיה נוסד בשנת 2021 בהובלת קציני מילואים, והיא מחליפה את קורס המג"דים לאנשי המילואים. הקורס בנוי באופן המאפשר למפקדים המיועדים לתפקיד מג"ד לעבור הכשרה באופן סדור וממושך ללא 'ניתוק' מהחיים האישיים ומעולם העבודה למשך 3–4 חודשים רצופים. הקורס מיועד להכשיר את המפקדים לפקד על צק"ג (צוות קרב גדודי) בלחימה ובהתאמה לכך תוכני הקורס עוסקים בעיקר בעולם הפיקוד בלחימה. בנוסף, נלמדים גם תוכני מנהיגות ותכני ניהול ושגרה. משך הקורס הוא כשנה וחצי ומתכונת הלימודים היא שני ימי לימוד מדי חודש. מעבר להכשרה העיונית, מתקיימות גם סדרות שטח בהן מתנסים כלל חניכי הקורס בפיקוד על צק"ג (צוות קרב גדודי). בסיום הקורס מוענקת לחניכים סיכת מפקד גדוד ובה חרב המסמלת את מעשה המלחמה, בראשה לפיד המסמל את אש התמיד של ההולכים בראש המחנה ובמרכזה מגן דוד המסמל את ייעוד הצבא- להגן על מדינת ישראל.

קורסי הכשרה בינלאומיים
במרכז להכשרת פיקוד קרבי מתקיימות באופן שאינו קבוע הכשרות מפקדים בדרגים שונים לחניכים מצבאות זרים. קורסים אלו נקבעים בתוכנית העבודה ובתיאום בין צבאות ובעת הצורך נבנה סגל ייעודי להכשרות אלו.

 קורסים מקבילים 

 קורס בכירים 
קורס מקביל מועבר בפיקוד העורף ונקרא קורס בכירים. הקורס מיועד לבעלי דרגת סא"ל-אל"ם בפיקוד העורף ומקביליהם משאר כוחות ההצלה האזרחיים (מד"א, כיבוי אש, משרד הפנים וכו'). הקורס מועבר בחלקו במתחם החטיבה הסדירה שנמצאת במחנה רחבעם שברמלה ובחלקו בבא"פ העורף שבסמוך לקיבוץ זיקים שבדרום. הקורס נמשך כ-3 חודשים שבהם נלמדים תורת החילוץ ההצלה והחירום בישראל. בוגרי קורס הבכירים מקבלים בסיומו את סיכת קורס המג"דים.

 קורס מ"פים במגל 
קורס מ"פים נוסף המועבר בצה"ל, הוא קורס מ"פים ייעודי של מערך מגל, הקורס אורך כ-7 שבועות, גם הוא בבה"ד 12, ונפתח פעמיים בשנה במועד חורף וקיץ. הקורס הוא תנאי הכרחי לקידום לתפקיד המ"פ במגל, מפקד הקורס הוא קצין בדרגת סא"ל (מפקדת בית הספר לפיקוד - כיום סא"ל טל גבעוני ). הקורס ייחודי בכך שהוא נוגע בתכנים הקשורים לניהול פלוגה בבסיס טירונים, ומתייחס הלכה למעשה לניהול פלוגה, שלחייליה יש הכשרת רובאי 02, ושאין לה אופי קרבי.

 סמלי קורסים 

 מפקדי הקורס 
מפקד הקורס הוא בדרגת תא"ל, במקביל לתפקיד נוסף אותו הוא ממלא (מפקד עוצבה בדרך כלל).
שםתקופת כהונההערותחיים לסקוב1949לימים הרמטכ"ל ה-5יצחק רביןנובמבר 1949−לימים הרמטכ"ל ה-7חיים בר-לב1951−לימים הרמטכ"ל ה-8אמנון ליפקין-שחק1982לימים הרמטכ"ל ה-15רפי נוי1988-1986לימים מפקד אוגדה 380 וראש מטה פיקוד הצפוןאפי איתםמאי-יוני 1992לימים מפקד עוצבת הגליל ושר הבינוי והשיכוןאייל בן ראובן1995-1994לימים  מפקד גיס 479 והמכללות הצבאיות וחבר כנסתצבי גנדלמן1999-1996לימים מפקד עוצבת געש וראש עיריית חדרהישראל זיו1999-1997לימים ראש אגף המבצעיםאילן הררי1999לימים מפקד עוצבת עמוד האש וקצין החינוך הראשיאבי מזרחי2000-1999לימים מפקד פיקוד המרכז, מפקד זרוע היבשה וראש אט"למאיר כליפי1999–2001לימים המזכיר הצבאי של ראש הממשלה וסגן מפקד זרוע היבשהישי בר2001−2002לימים נשיא בית הדין הצבאי לערעורים ומפקד הגיס המטכ"ליצבי גנדלמן2002–2003מפקד הקורס בשניתאבי אשכנזימרץ 2006–יולי 2006לימים מפקד המרכז הלאומי לאימונים ביבשה והמכללה הבין-זרועית לפיקוד ולמטה.יואב הר אבן2006−2007לימים ראש אמ"ץאייל זמיר2009-2007לימים הרמטכ"ל ה-24משה תמירינואר−יוני 2009מפקד אוגדת עזה לשעבראבי אשכנזייוני 2009–2010מפקד הקורס בשניתתמיר היימן2010–2011לימים ראש אמ"ןמוטי ברוך2011–2012לימים מפקד הגיס המטכ"ליאיתי וירובינואר 2012−ספטמבר 2012לימים מפקד המכללות הצבאיותאמיר אבולעפיהספטמבר 2012−ספטמבר 2013לימים ראש אג"תיוסי בכרספטמבר 2013−ספטמבר 2014לימים מפקד הגיס המטכ"לייואל סטריקספטמבר 2014−מרץ 2015לימים מפקד פיקוד הצפון ומפקד זרוע היבשהאורן אבמןמרץ 2015−יוני 2016עודד בסיוקיוני 2016−יוני 2017לימים ראש אג"םאבי גיליוני 2017–2018לימים המזכיר הצבאי של ראש הממשלהנדב לוטן2018–2019לימים מפקד זרוע היבשהדוד זיני2019–2020לימים מפקד הגיס המטכ"ליגל שוחמי2020−2021אודי צור2021-2024אמיר פרחי2024 מפקד המרכז להכשרת פיקוד קרבי

 קישורים חיצוניים 
 .
 שחר הלווינג, הקורס לאמנויות לחימה, ביטאון ביבשה, גיליון 10, יוני 2009, באתר זרוע היבשה (מאורכב).
 .
 .
 שגיא טורגן, אבי היחידה, מערכות, 6 בינואר 2025


 הערות שוליים 

*
קטגוריה:קורסים בצה"ל
קטגוריה:זרוע היבשה